
АЙНЕДЖИ 
ТИЛЬКИЧИК 


КЪРЫМ АССР ДЕВЛЕТ НЕШРИЯТЫ 


Бир кунь къурназ тилькичик, 
Ве тикенли кирпичик, 
Сезлешелер кетмеге, 
Дагьлар бою кезмеге. 


Кете, кете, кетелер, 
Этрафкъа козь этелер, 

Бир давуш „шырт“ эткенде, 
Кирпи сорай: —я о не? 


— Не оладжакъ, дей тильки, 
Я бир къуштыр, я чиркий; 
Айды динълеп бакъайыкъ, 
Авджы олса къачайыкъ. 


Динълей, динълей, динълейлер, 
— Мында авджы ёкъ, дейлер. 
Бу арада бир пытакъ 

Эте: такъ-такъ, такъ-такъ, такъ. 


Олар къоркъа, къоркъа да, 
Сонъ сорайлар:— ким анда? 

Тахтакъуш дей:— меним, мен; 
Къурт сайлайым теректен. 


Бу арада энъкъастан 

Тильки дей:— вай, мен хастам, 
Къулагъымда бир къурт бар, 
Джаным, къушчыкъ, кель чыкъар. 


Вай-вай, вай-вай, вай-вай, вай! — 
Тилькичик шай деп джылай. 
Кьушчыкь онъа инана, 
Айткъанына пек къана. 


-- Агьлама сен, тилькичик, 
Мен барырым шимдичик, 
Къулагъынъдан бир къуртчыкъ 
Чыкһарырым,--дей къушчыкъ. 


Дей де, келе тилькиге, 
Тильки тынмай илькиде. 
Сонъ бирден-бир атыла, 
Тюше онынъ къатына. 


Кьушчыкь къачып еталмай, 
Бир адымчыкь кеталмай, 
Къанатыны ачкъанджа 
Тильки ура бир, панджа. 

Эм ырылдап-ырылдап, 
Къап-къап этип хырылдап, 
Парча, парча, парчалай, 
Гъарипчикни хасапдай. 


Бунынъ ичюн пек къыза, 
Кирпичик озь достуна... 
Тильки онъа: —къызма, эй! 
Бир даа япмам, достум, —деи. 


Сонъ тюшелер тар ёлгъа, 
Ел да десенъ, бир джылгъа. 


Кете, кете, кетелер, 
Этрафкъа козь этелер, 

Сонъ бакъсалар бир джапта 
Недир, бир шей чапмакъта. 


Олар къоркъа, къоркъа да, 
Сонъ сорайлар:-ким анда? 
Дагъ къоян дей: —меним, мен; 
Авджы къува пешимден. 


-- Авджымы!—деп къоркъкъандай, 
Тильки бирден абдырай; 

О да башлай къачмагъа, 

Кенъ-кенъ адым ачмагъа. 


Эппейи шай кеткен сонъ, 
Къыр, дерелер кечкен сонъ, 
Тильки дей:— эй, дагь кьоян! 
Токътачы, дост, текаран... 


Санъа дейджек шейим бар: 
Мында меним эвим бар, 
Джурь, мусафир къалырсынъ, 
Бир аз нефес алырсынъ. 


Санъа миндер джаярым, 
Сыйлы софра къоярым, 
Меним сендай достум чокъ, 
Достны мендай севген 6къ. 


-- Шай олса,— дей къоянчыкъ, 
— Мумкюн, тильки тувгьанчыкь, 
Косьтер, къайда сарайынъ? 
Беш-он дакъкъа барайым. 


— Мына меним сарайым, 
Мына эвим, араным,- 
Деп тилькичик корьсете. 
Къоянчыкъ оп-оп кете. 


Шай кирелер къапыдан, 
Бир-бирининъ артындан. 
Тильки беклей къапыны, 
Чекип бакъа сапыны. 


Сонъ кьоянгһа атыла, 
Панджасыны батыра, 

Эм шай этип парчалай 
Кьоянны да кьушчыкьдай. 


Бундан соньра о мындан 
Къайта кельген ёлундан. 


Ве кирпиге опькелей: 
— Не кельмединъ сыйгьа?--дей. 


Бунынъ ичюн пек къыза, 
Кирпичик озь достуна... 
Тильки онъа:—къызма, эй! 
Бир даа япмам, достум,— дей. 


Сонъ тутушып къол-къолгъа, 
Тюшелер бир кенъ ёлгъа. 


Кете, кете, кетелер, 
Этрафкъа козь этелер, 


Недир, койден авлакъта 
Бакъсалар ер къазмакъта. 


Олар къоркъа, къоркъа да, 
Сонъ сорайлар:— ким анда? 
Хоразчыкь дей:--меним, мен, 
Ем кьыдырам чёплюктен. 


Ем, — дей тильки, -менде чокъ, 
Ашамагьа киши ёкь, 

Джурь, хораз дост, барайыкь, 
Бир кьапынып кьалайыкь, 


Саньа софра кьоярым, 

Эм салынджакь кьурарым, 
Менде ашап ятырсынъ, 
Куку-рику айтырсынъ. 


Шай олса, —дей хоразчыкь, 

— Мумкюн тильки тувгьанчыкь. 
Косьтер ёлны барайым, 

Сенде кьонакь олайым. 


-- Мына эвим, мына ёл, 
Кель де, менде раат ол,— 
Деп тильки ёл корьсете, 
Хоразчыкъ пыт-пыт кете. 

Эппейи шай кеткен сонъ, 
Дагь четине еткен сонъ, 
Тильки дей:— эй, чал хораз! 
Санъа сёзюм бар бираз. 


Динъле, достум, айтайым: 
Дюльберсинъ сен айдайын. 
Сени бильген тилькилер: 
Сеси даа хош,--дейлер, 


Керчекми, чал хоразчыкъ? 
Айт бакъайым бир йырчыкь. 
Мен йыр, чынъны пек севем, 
Лякин агьыр эшитем. 


— Шай олса,--дей хоразчыкь,- 
Токьта, тильки тувгьанчыкь, 
Санъа якьын барайым, 

Бир йыр айтып къарайым. 


Дей де, келе тилькиге, 
Тильки тынмай илькиде, 
Сонъ бирден-бир атыла, 
Тюше онынъ къатына. 


Куку-рику айткъанджа, 
Тильки ура бир панджа, 


Оны да шай парчалай 
Кьоянчыкь эм къушчыкъдай. 


Бунынь ичюн пек кьыза, 
Кирпичик озь достуна... 
Тильки онъа: —къызма, эй! 
Бир даа япмам, достум, —деи. 


Сонъ айланып онъ къолгъа, 
Тюшелер бир чет ёлгъа. 
Кете, кете, кетелер, 

Бир багълыкъкъа етелер. 


Бакъсалар не, багъджы ёкъ; 
Юзюм десенъ, къумдан чокъ. 


Кирпичик дей тилькиге: 

- Багьгьа сен кир илькиде: 
Мен тышында ятайым, 
Кимсе кельсе айтайым. 


— Яхшы, ят!--дей тилькичик, 
-- Мен кирейим шимдичик, 
Эгер ашап пек быкьсам, 

Сен кирерсинь, мен чыкьсам. 


Дей де, кире о багьгьа, 
Кирпи кьайта гурь дагьгьа. 
Тахта кьушкьа багъыра. 
Бир де къоян чагъыра. 


Кой янындан кечкенде, 
Арыкътан сув ичкенде, 
Хоразны да алалар; 
Сонъ чалашкъа баралар. 


Кирпичик дей: — эй, достлар! 
Бу багъда бир тильки бар, 

О чокъ джурьди, чокъ джурьди, 
Чокь кьуш, къоян ольдюрди. 


Биз де оны чакьайыкь, 
Къаравулгъа айтайыкъ. 


— Яхшы, —дей къуш, къоянчыкъ; 
— Яхшы, —дей эм хоразчыкъ. 


Къушчыкъ мине чалашкъа, 
Хораз чыкъа бир ташкъа, 
Къоян, кирпи чет къала, 
Эписи шай деп багъыра: 


— Къаравул, чыкъ чалаштан! 
Къаравул, чыкъ чалаштан! 
Юзюмчиклер пек пишти, 
Багъгъа хырсызчыкъ тюшти. 


— Къаравул, чыкъ чалаштан! 
Къаравул, чыкъ чалаштан! 
Юзюмчиклер пек пишти, 
Багъгъа хырсызчыкъ тюшти. 


Къаравул тез-тез чыкъа, 
Тюфегини котере; 
Курогыны бир сыкъа, 
Тюфек данъ, данъ окюре. 


Къачаяткъан тилькичик, 
Бирден ерге йыкъыла; 
Башта джылай пек кийик, 
Сонъ сеси де тутула. 


Къоян къайта дагьлыкъкъа, 
Хораз кете авлакъкъа, 
Кьушчыкь уча авагъа, 
Кирпи кире ювагъа. 

